Diari Oficial de la Generalitat Valenciana


Sumari del DOGV 2636, del 29-11-1995 (1995/836848)

DECRET 318/1995, de 30 d'octubre, del Govern Valencià, pel qual s'accepta la cessió gratuïta de la propietat de l'immoble de 10.544 m2 de superfície, situat a la partida de l'Arquet de Crevillente, destinat a la construcció d'un centre de formació professional, realitzada per l'ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/10/30/318/dof/vci/html**

### Dades del document

Número de DOGV
:   2636

Data del DOGV
:   29-11-1995

Secció del DOGV
:   DISPOSICIONS GENERALS

Número del document
:   1995/836848


Data del document
:   30-10-1995

Organisme emissor
:   Conselleria d'Economia i Hisenda

Tipus de document
:   Decret

DECRET 318/1995, de 30 d'octubre, del Govern Valencià, pel qual s'accepta la cessió gratuïta de la propietat de l'immoble de 10.544 m2 de superfície, situat a la partida de l'Arquet de Crevillente, destinat a la construcció d'un centre de formació professional, realitzada per l'ajuntament d'aquest municipi.
  
L'Ajuntament de Crevillente, en sessió plenària realitzada els dies 26 de novembre de 1991 i 14 de febrer de 1992, acordà la cessió gratuïta a la Generalitat Valenciana de la propietat de l'immoble situat a la partida de l'Arquet, propietat de l'ajuntament.
  
  
La cessió es realitza amb el fi determinant de construir-hi un centre de formació professional.
  
A petició del conseller d'Educació i Ciència s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.
  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.
  
  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 30 d'octubre de 1995,
  
  
DECRETE
  
  
Article primer
  
Acceptar la cessió gratuïta de la propietat, realitzada per l'Ajuntament de Crevillente, de l'immoble de 10.544 m2 de superfície, situat a la partida de l'Arquet, que confronta: nord, José Fajardo Mas i terrenys propietat de l'Ajuntament de Crevillente; sud, camí de l'Arquet; i est i oest, terreny propietat de l'Ajuntament de Crevillente.
  
Aquesta finca es troba inscrita en el Registre de la Propietat d'Elx número tres, al foli 139, llibre 389 de Crevillente, tomo 1.248, finca 29.981.
  
  
Article segon
  
La cessió gratuïta efectuada per l'Ajuntament de Crevillente es fa amb la condició de destinar l'immoble a la construcció d'un institut de formació professional.
  
  
Article tercer
  
El dret de la propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
  
  
DISPOSICIó FINAL
  
  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.
  
  
  
València, 30 d'octubre de 1995
  
  
El president de la Generalitat Valenciana,
  
EDUARDO ZAPLANA HERNáNDEZ-SORO
  
El conseller d'Economia i Hisenda,
  
JOSÉ LUIS OLIVAS MARTíNEZ


Còpia Permalink ELI